CELEX: 62018TN0675
Language: mt
Date: 2018-11-19 00:00:00
Title: Kawża T-675/18: Rikors ippreżentat fid-19 ta’ Novembru 2018 – Trifolio-M et vs EFSA

21.1.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 25/52
            
         
      Rikors ippreżentat fid-19 ta’ Novembru 2018 – Trifolio-M et vs EFSA
      (Kawża T-675/18)
      (2019/C 25/67)
      Lingwa tal-kawża: l-Ingliż
      
         Partijiet
      
      
         Rikorrenti: Trifolio-M GmbH (Lahnau, il-Ġermanja), Oxon Italia SpA (Milan, l-Italja) u Mitsui AgriScience International (Woluwe-Saint-Pierre, il-Belġju) (rappreżentanti: C. Mereu u S. Englebert, avukati)
      
         Konvenuta: L-Awtorità Ewropea dwar is-Sigurtà fl-Ikel (EFSA)
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tannulla d-deċiżjoni tal-EFSA tal-11 ta’ Settembru 2018 dwar l-evalwazzjoni tat-talbiet għat-trattament kunfidenzjali tar-rikorrenti fir-rigward tal-konklużjoni ta’ rieżami bejn il-pari tal-evalwazzjoni tar-riskju tal-pestiċidi tas-sustanza attiva Azadirachtin;
               
            
                  —
               
               
                  tikkundanna lill-konvenuta għall-ispejjeż.
               
            
         Motivi u argumenti prinċipali
      
      Insostenn tar-rikors tagħhom, ir-rikorrenti jinvokaw żewġ motivi.
      
                  1.
               
               
                  L-ewwel motiv, ibbażat fuq il-ksur tal-Artikolu 63 tar-Regolament (KE) Nru 1107/2009. (1)
                  
                  
                              —
                           
                           
                              Ir-rikorrenti jargumentaw li l-konvenuta interpretat b’mod żbaljat x’jammonta għal informazzjoni li tinvolvi sigrieti industrijali u kummerċjali li timmerita trattament kunfidenzjali, u applikat b’mod ħażin l-Artikolu 63 tar-Regolament Nru 1107/2009 ibbażat fuq żball manifest ta’ evalwazzjoni tat-talbiet għat-trattament kunfidenzjali tar-rikorrenti.
                           
                        
            
                  2.
               
               
                  It-tieni motiv, ibbażat fuq il-ksur tal-prinċipji fundamentali tad-dritt tal-Unjoni Ewropea sa fejn il-konvenuta naqset milli tagħti raġunijiet għad-deċiżjoni tagħha, milli tikkonforma mal-applikazzjoni uniformi tad-dritt tal-Unjoni u milli tosserva l-prinċipju ta’ proporzjonalità.
               
            
         (1)  Regolament (KE) Nru 1107/2009 tal-Parlament Ewropew u tal-Kunsill tal-21 ta’ Ottubru 2009 dwar it-tqegħid fis-suq ta’ prodotti għall-protezzjoni tal-pjanti u li jħassar id-Direttivi tal-Kunsill 79/117/KEE u 91/414/KEE (ĠU 2009, L 309, p. 1).